b'\n_START_ARTICLE_\nEdinost (list)\n_START_PARAGRAPH_\nEdinost je bilo socialno-politi\xc4\x8dno glasilo, ki je kot tednik v Mariboru izhajalo od leta 1938 do 1940._NEWLINE_Mariborski tednik je naslov prevzel po tr\xc5\xbea\xc5\xa1ki Edinosti. Urednika sta bila Jaro Dolar in France Ger\xc5\xbeelj. Tednik je bil glasnik narodne enotnosti in tolma\xc4\x8d gospodarskih, politi\xc4\x8dnih in kulturnih interesov slovenske dru\xc5\xbebe; veliko pozornost je posve\xc4\x8dal vpra\xc5\xa1anjem slovenskega kmetijstva, pogosti pa so bili tudi \xc4\x8dlanki z narodnoobrambno vsebino ter o mladinski problematiki. V zasnovi lista je bil s\xc4\x8dasoma vse bolj opazen premik na\xc2\xa0\xc2\xbblevo\xc2\xab, kar je potrjevala izbira sodelavcev, med katerimi so bili tudi Vito Kraigher, Cvetko Zagorski, Lojze Zupanc in drugi. Skriti za za\xc4\x8detnicami pa so sodelovali tudi avtorji, \xc4\x8dlani KPS, ki so \xc5\xbeiveli v ilegali, znaten del politi\xc4\x8dnih komentarjev pa je napisal J. Dolar.'